
Text rozhodnutia
Súd: Krajský súd Prešov Spisová značka: 8CoE/125/2015 Identifikačné číslo súdneho spisu: 8415200059 Dátum vydania rozhodnutia: 28. 01. 2016 Meno a priezvisko sudcu, VSÚ: JUDr. Martin Fiľakovský ECLI: ECLI:SK:KSPO:2016:8415200059.1 Uznesenie Krajský súd v Prešove v exekučnej veci oprávneného: POHOTOVOSŤ, s.r.o., so sídlom v Bratislave, Pribinova 25, IČO: 35 807 598, právne zastúpený Advocate, s.r.o., so sídlom v Bratislave, Pribinova 25, IČO: 36 865 141, proti povinnému: D. F., nar. XX.X.XXXX, s miestom podnikania P. XX, IČO: XX XXX XXX, o vymoženie 1 461,87 Eur s príslušenstvom, o odvolaní oprávneného a súdneho exekútora proti uzneseniu Okresného súdu Kežmarok, č.k. 10Er 2/2015-15 zo dňa 17.2.2015, takto jednohlasne r o z h o d o l : V r a c i a vec súdu prvého stupňa na postup podľa ustanovenia § 374 ods. 4 O.s.p.. o d ô v o d n e n i e : Napadnutým uznesením Okresný súd Kežmarok (ďalej len „súd prvého stupňa“) vylúčil súdneho exekútora U.. H. O. so sídlom exekútorského úradu v W., ul. N. č. XX z exekučného konania. Predmetné rozhodnutie bolo vydané vyšším súdnym úradníkom. Proti tomuto uzneseniu podal odvolanie oprávnený i súdny exekútor. Obaja zhodne žiadali, aby odvolací súd napadnuté uznesenie zrušil. Krajský súd v Prešove (ďalej len „odvolací súd“) predtým, ako pristúpil k vecnému preskúmavaniu podaného odvolania, zistil, že je potrebné vec vrátiť súdu prvého stupňa na postup podľa ustanovenia § 374 ods. 4 zákona č. 99/1963 Zb. Občianskeho súdneho poriadku (ďalej len O.s.p.) Podľa § 374 ods. 4 O.s.p., proti rozhodnutiu súdneho úradníka alebo justičného čakateľa je vždy prípustné odvolanie. Odvolaniu podanému proti rozhodnutiu, ktoré vydal súdny úradník alebo justičný čakateľ, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. Ak odvolanie podané v odvolacej lehote oprávnenou osobou smeruje proti rozhodnutiu súdneho úradníka alebo justičného čakateľa, proti ktorému zákon odvolanie nepripúšťa (§ 202), rozhodnutie sa podaním odvolania zrušuje a opätovne rozhodne sudca. Podľa § 202 ods. 2 O.s.p. odvolanie nie je prípustné ani proti uzneseniu v exekučnom konaní podľa osobitného zákona, ak tento osobitný zákon neustanovuje inak, a ani proti uzneseniu v konaní o vymáhanie súdnych pohľadávok podľa osobitného zákona. Podľa § 30 ods. 7 veta druhá zákona č. 233/1995 Z. z. (ďalej len Exekučný poriadok), o tom, či je exekútor vylúčený, rozhodne súd do desiatich dní od predloženia veci. Podľa § 30 ods. 10 Exekučného poriadku, proti rozhodnutiu súdu podľa ods. 7 nie je prípustný opravný prostriedok. Vzhľadom na skutočnosť, že v zmysle § 202 ods. 2 O.s.p. proti napadnutému uzneseniu súdu v exekučnom konaní odvolanie prípustné nie je, nastali podaním odvolania oprávneným proti takému uzneseniu vydanému vyšším súdnym úradníkom účinky vyplývajúce z § 374 ods. 4 veta tretia O.s.p., t.j. podaním odvolania došlo k zrušeniu odvolaním napadnutého uznesenia a vo veci mal opätovne rozhodnúť príslušný sudca súdu prvého stupňa. Za tohto stavu odvolací súd vec vrátil súdu prvého stupňa na konanie podľa § 374 ods. 4 O.s.p.. Poučenie: Proti tomuto uzneseniu odvolanie nie je prípustné.

